
 13.4.2021
 BG
 Официален вестник на Европейския съюз
 L 125/42
 РЕГЛАМЕНТ ЗА ИЗПЪЛНЕНИЕ (ЕС) 2021/591 НА КОМИСИЯТА
 от 12 април 2021 година
 за вписване на наименование в регистъра на защитените наименования за произход и защитените географски указания „Χαλλούμι“ (Halloumi)/„Hellim“ (ЗНП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
 като има предвид, че:
 (1)
 Съгласно член 50, параграф 2, буква а) от Регламент (ЕС) No 1151/2012, заявлението на Кипър за регистрация на наименованието „Χαλλούμι“ (Halloumi)/„Hellim“ като защитено наименование за произход (ЗНП), определящо продукт, чийто географски район съответства на територията на Кипър, беше публикувано в Официален вестник на Европейския съюз (2).
 (2)
 Комисията получи общо 17 уведомления за възражение, а именно от Dairy Australia (Австралия) на 21 октомври 2015 г., Consortium for Common Food Names (Съединени щати) на 22 октомври 2015 г., Обединено кралство Великобритания и Северна Ирландия (Обединеното кралство) на 23 октомври 2015 г., Milk and Oil Products Production and Marketing Cooperative Ltd. (Кипър) на 26 октомври 2015 г., Hayvan Ureticileri ve Yetistiricileri Birligi (Кипър) на 26 октомври 2015 г., Fatma GARANTI (Кипър) на 26 октомври 2015 г., Sut Imalatcilari Birligi (SUIB) (Кипър) на 26 октомври 2015 г., Cyprus Turkish Chamber of Industry (Кипър) на 26 октомври 2015 г., Turkish Cypriot Chamber of Commerce (Кипър) на 26 октомври 2015 г., Navimar Food Gida Imalati ve Gida (Турция) на 26 октомври 2015 г., D.M Gida Maddeleri Pazarlama Sanayi ve Ticaret Ltd. Sti (Турция) на 26 октомври 2015 г., Avunduk Ithalat Ihracat Gida ve Zirai Aletler Sanayi Ticaret Ltd. (Турция) на 26 октомври 2015 г., U.T.CO Trading Company – W.L.L. – (Кувейт) на 27 октомври 2015 г., Dairy Companies Association of New Zealand (DCANZ) и New Zealand Specialist Cheesemakers Association (Нова Зеландия) на 27 октомври 2015 г., Dr Nutrition (Обединени арабски емирства) на 27 октомври 2015 г., FFF Fine Foods Pty Ltd (Австралия) на 28 октомври 2015 г. и Финландия на 3 ноември 2015 г.
 (3)
 Комисията препрати тези уведомления за възражение на Кипър, с изключение на уведомлението за възражение, подадено от Финландия, и уведомленията от шестте физически или юридически лица, пребиваващи или установени в Кипър. Уведомлението за възражение, подадено от Финландия, беше получено от Комисията след изтичане на срока, определен в член 51, параграф 1 от Регламент (ЕС) No 1151/2012. Съгласно посочения член, физически или юридически лица, установени или пребиваващи в държавата членка, от която е подадено заявлението, са изключени от процедурата за възражение, тъй като те вече имат възможност да участват в националната процедура за възражение. В конкретния случай възраженията от шестте физически или юридически лица, установени или пребиваващи в Кипър, бяха отхвърлени в контекста на националната процедура за възражение след проучване на основателността на представените мотиви за възражение. Съответно, никое от уведомленията за възражение, нито последващите мотивирани възражения от шестте физически или юридически лица, установени или пребиваващи в Кипър,